Skriftlige+moduler,+oversikt

Skriving i sjanger bør organiseres i //moduler//. Det legges derfor et ”sjangerløp” i norskundervisningen på skolen. Tanken er at for hvert semester skriver elevene i to sjangre, én i hovedmål og én i sidemål. Gjennom semesteret gis det veiledning og drives det skrivetrening (underveisvurdering uten karakter) i disse to sjangrene. Et godt stykke ut i semesteret arrangeres to skrivedager, hvor elevene skriver i sjangrene de har jobbet med inneværende semester. Dersom eleven er tilfreds med resultatet, blir karakteren fra denne skrivedagen også elevens semesterkarakter. Dersom eleven ikke er tilfreds med resultatet, åpnes det for en ny skrivedag (samme sjanger), og elevens karakter på denne blir semesterkarakter. I løpet av det treårige løpet vil eleven ha vært gjennom alle sjangrene //Læreplanen// og eksamensoppgaveprodusentene opererer med. I andre semester på vg3 legges det opp til repetisjon av alle sjangrene, og skrivedagen dette semesteret vil være en prøveeksamen (med alle de sjangrene dette innebærer). Denne løsningen vil kunne skape forutsigbarhet, likhet, fokus og kompetanseheving. Vurderingsbyrden for den enkelte lærer vil også reduseres, og slik oppnår man at det gis økt rom for undervisning/individuell veiledning. Problematikken rundt vurdering av //sluttkompetanse// vil også bli betydelig mindre.

Vg1: Hovedmål || Sidemål || 1. semester || Kåseri || Novelletolkning || 2. semester || Novelle || Artikkel 1 || Vg2: Hovedmål || Sidemål || 1. semester || Artikkel 2 || Dikttolkning || 2. semester || Essay || Retorisk analyse (reklame m.m.) || Vg3: Hovedmål || Sidemål || 1. semester || Fordypningsoppgave (sakprosasjanger) || Kreativ/skjønnlitterær sjanger? || 2. semester || Repetisjon + kortsvar || Repetisjon + kortsvar ||